cyanic-selkie/wikianc huggingface dataset:
ร่างรัฐบัญญัติหยุดยั้งการละเมิดลิขสิทธิ์ออนไลน์
ร่างรัฐบัญญัติดังกล่าวจักให้อำนาจกระทรวงยุติธรรม (Department of Justice) และผู้ถือลิขสิทธิ์ ร้องขอให้ศาลสั่งปราบปรามบรรดาเว็บไซต์ที่ถูกกล่าวหาว่าจัดให้มีหรือส่งเสริมการละเมิดลิขสิทธิ์, สั่งห้ามบรรดาเครือข่ายโฆษณาออนไลน์หรือเครือข่ายช่วยรับชำระหนี้ออนไลน์ เป็นต้นว่า เพย์แพล (PayPal) คบค้าหากินกับเว็บไซต์ละเมิดลิขสิทธิ์, สั่งห้ามโปรแกรมค้นหา (search engine) เชื่อมโยงไปยังเว็บไซต์เหล่านั้น และสั่งผู้ให้บริการอินเทอร์เน็ตให้สะกัดกั้นการเข้าถึงเว็บไซต์เช่นว่า ร่างรัฐบัญญัตินี้ยังกำหนดให้การเข้าถึงโดยมิได้รับอนุญาตซึ่งข้อมูลละเมิดลิขสิทธิ์เป็นความผิดอาญาอุกฉกรรจ์ ทั้งยังให้ถือว่า การใด ๆ ที่บรรดาผู้ให้บริการอินเทอร์เน็ตกระทำไปเพื่อต่อต้านเว็บไซต์ละเมิดลิขสิทธิ์ ไม่เป็นความผิดและไม่อยู่ในความรับผิดทุกประการ แต่ให้ผู้ถือลิขสิทธิ์ที่เจตนาแจ้งข้อความอันเป็นเท็จว่า เว็บไซต์ใดมีส่วนละเมิดลิขสิทธิ์ ต้องรับผิดทางแพ่งต่อเว็บไซต์นั้น
ผู้สนับสนุนรัฐบัญญัตินี้ว่า รัฐบัญญัติจักเป็นเครื่องช่วยพิทักษ์รักษาตลาดทรัพย์สินทางปัญญา อันรวมถึงการงานและรัษฎากรที่งอกเงยจากตลาดดังกล่าว ทั้งยังว่า เป็นคราวจำเป็นจะต้องเพิ่มศักยภาพให้แก่ฝ่ายบังคับใช้กฎหมายลิขสิทธิ์ เพื่อต่อต้านเว็บไซต์ต่างชาติเป็นการเฉพาะ ขณะที่ผู้ไม่เห็นด้วยว่า รัฐบัญญัตินี้มีนัยเป็นการตรวจพิจารณาทางอินเทอร์เน็ต (internet censorship) อันจะส่งผลให้โลกอินเทอร์เน็ตง่อยเปลี้ย และคุกคามเสรีภาพในการแสดงความคิดเห็นด้วย
คณะกรรมาธิการด้านการยุติธรรมฯ จัดประชาพิจารณ์เมื่อวันที่ 16 พฤศจิกายน 2554 และเลขาธิการสภาผู้แทนราษฎรว่า ประธานกรรมาธิการคณะดังกล่าวมีกำหนดจะแปรญัตติร่างพระราชบัญญัตินี้ในวันที่ 15 ธันวาคม และว่า ยังอภิปราย และ "เปิดให้มีการปรับปรุง" ร่างรัฐบัญญัติกันได้อยู่
ราชวงศ์ที่ยี่สิบสี่แห่งอียิปต์
ราชวงศ์ที่ยี่สิบสี่แห่งอียิปต์ เป็นราชวงศ์อันดับที่สี่ในบรรดาราชวงศ์ที่ขึ้นปกครองในสมัยช่วงระหว่างกลางครั้งที่สาม
ฟาโรห์เทฟนัคห์ที่ 1
พระองค์ทรงสถาปนากลุ่มบรรดาผู้ปกครองท้องถิ่นในบริเวณดินดอนสามเหลี่ยมแม่น้ำไนล์ที่ซึ่งสนับสนุนให้พระองค์ทรงพยายามพิชิตดินแดนอียิปต์บน ซึ่งการดำเนินการทางทหารดังกล่าวเป็นที่สนใจของผู้ปกครองนิวเบียพระนามว่า ปิเย ซึ่งทรงโปรดให้บันทึกการพิชิตและการปกครองของเทฟนัคห์แห่งซาอิสพร้อมด้วยพันธมิตร ฟาโรห์เทฟนัคห์ที่ 1ทรงได้รับการขนานนามว่า "มหาประมุขแห่งตะวันตก" ไว้ในจารึกชัยแห่งปิเย และจารึกจำนวนสองชิ้นไว้ระบุเวลาไปถึงปีที่ 36 และ 38 แห่งการครองราชย์ของฟาโรห์โชเชงค์ที่ 5 ไม่เป็นที่แน่ชัดว่าพระองค์ทรงใช้พระอิสริยยศอย่างเป็นทางการหรือไม่ อย่างไรก็ตาม ออลีวีเย แปดู ได้โต้แย้งว่า เชปเซสเร เทฟนัคเตแห่งซาอิส ไม่ได้เป็นศัตรูที่มีชื่อของฟาโรห์ปิเย โดยที่แปดูได้ตีพิมพ์เผยแพร่จารึกกัลปนาที่เพิ่งค้นพบซึ่งได้รับมาจากชุดสะสมส่วนบุคคล จารึกดังกล่าวลงช่วงเวลาในปีที่ 2 แห่งการครองราชย์ของฟาโรห์เนโคที่ 1 แห่งซาอิส และมีลักษณะ การเขียน และข้อความที่คล้ายกันกับจารึกกัลปนาของพระองค์ อย่างไรก็ตาม ข้อโต้แย้งของแปดูกลับไม่ได้รับการยอมรับจากนักไอยคุปต์วิทยาส่วนใหญ่ในปัจจุบัน ซึ่งเชื่อว่าปีที่ 8 แห่งการครองราชย์จากจารึกฟาโรห์เชปเซสเร เทฟนัคต์ (ปัจจุบันอยู่ที่พิพิธภัณฑ์โบราณคดีแห่งชาติกรีซน่าจะเป็นฟาโรห์เทฟนัคห์ที่ 1 มากที่สุด ในส่วนเทฟนัคห์ที่ 2 ถ้าพระองค์ทรงมีตัวตนอยู่จริงก็น่าจะเป็นผู้ปกครองก่อนหน้าใกล้กับรัชสมัยของฟาโรห์เนโคที่ 1 ซึ่งผู้ปกครองทั้งสองอยู่ว่าเป็นผู้ปกครองท้องถิ่นในบริเวณเมืองซาอิสในช่วงรัชสมัยฟาโรห์ทาฮาร์กาแห่งราชวงศ์นิวเบีย
5 พยัคฆ์พิทักษ์ซุนยัดเซ็น
5 พยัคฆ์พิทักษ์ซุนยัดเซ็น (Bodyguards and Assassins; อักษรจีนตัวย่อ: 十月围城; อักษรจีนตัวเต็ม: 十月圍城; พินอิน: Shí Yuè Wéi Chéng) นำแสดงโดย เจิ้น จื่อตัน, เหริน ต๋าหัว, เหลียง เจียฮุย, หวัง เสวี่ยฉี, หลี หยูชุน, เซี่ย ถิงเฟิง, เจิง จื้อเหว่ย์, ฟ่าน ปิงปิง, หู จวิน, หวัง ปั๋วเจี๋ย ร่วมด้วย หลีหมิง และจาง เสวียโหย่ว กำกับการแสดงโดย เท็ดดี้ เฉิน
เรื่องย่อ
นักปฏิวัติเฉินเส้าไป๋มาถึงฮ่องกงก่อนซุนเหวินไม่กี่วัน เพื่อพบกับนักธุรกิจหลี่อวี้ถัง ผู้ซึ่งให้ความช่วยเหลือทางการเงินสำหรับการปฏิวัติ เมื่อวันที่ซุนเหวินจะมาเยือนใกล้เข้ามา ความโกลาหลก็เริ่มเกิดในฮ่องกง พวกคนรู้จักของเฉินเส้าไป๋ถูกฆาตกรรม และเฉินเส้าไป๋เองก็ถูกลักพาตัวในการปฏิบัติการจู่โจมของกลุ่มมือสังหาร
หลังจากสำนักพิมพ์ของเฉินเส้าไป๋ถูกปิดโดยเจ้าหน้าที่อังกฤษ เนื่องจากอังกฤษไม่ต้องการแทรกแซงสถานการณ์ทางการเมืองภายในของจีน หลี่อวี้ถังจึงตัดสินใจประกาศการให้ความสนับสนุนคณะปฏิวัติอย่างเป็นทางการ และเพื่อให้ซุนเหวินได้หารือและออกจากฮ่องกงได้อย่างปลอดภัย หลี่อวี้ถังได้จัดตั้งกลุ่มชายฉกรรจ์ให้ไปเป็นองครักษ์ให้ซุนเหวินเมื่อเขามาถึง ประกอบไปด้วย คนลากรถ พ่อค้าเร่ และขอทาน หลี่ฉงกวงผู้เป็นลูกชายของหลี่อวี้ถังได้รับเลือกให้ปลอมตัวเป็นซุนเหวินเพื่อเบี่ยงเบนความสนใจของพวกมือสังหาร
เบื้องหลังและความสำเร็จ
Bodyguards and Assassins เป็นภาพยนตร์ฟอร์มใหญ่ ที่ใช้ทุนสร้างสูงถึง 800 ล้านบาท กำกับการแสดงโดย เท็ดดี้ เฉิน อำนวยการแสดงโดย ปีเตอร์ ชาน และ หวง เจียนซิน มีนักแสดงชื่อดังร่วมแสดงด้วยมากมาย พร้อมด้วยนักแสดงรับเชิญที่ปรากฏบทบาทอย่างสั้น ๆ เช่น หลี่หมิง หรือ จาง เซี๊ยะโหย่ว โดยมีเนื้อหาเป็นประวัติศาสตร์ช่วงหนึ่งของจีนก่อนการปฏิวัติซินไฮ่ โดย ดร.ซุน ยัดเซ็น หรือชื่อตัวดั้งเดิมว่า ซุนเหวิน โดยเป็นการร่วมสร้างกันระหว่างจีนและฮ่องกง
ภาพยนตร์ออกฉายที่ฮ่องกงเมื่อวันที่ 18 ธันวาคม ค.ศ. 2009 เมื่อเข้าฉายแล้วได้รับเสียงวิจารณ์ไปในทางที่ชื่นชม โดยได้รับคะแนนไป 6.9 ดาวจากทั้งหมด 10 ดาวจากIMDb ขณะที่สยามโซนดอตคอมให้ไปถึง 8.23 จากเต็ม 10 ด้วยกัน
ภาพยนตร์ประสบความสำเร็จอย่างมาก ในการเข้าฉายในช่วงเทศกาลปีใหม่ที่จีนและฮ่องกง โดยครองแชมป์ทำเงินสูงสุดที่จีนกว่า 200 ล้านหยวน ในส่วนของรางวัลได้รับรางวัลภาพยนตร์ยอดเยี่ยมของฮ่องกง ครั้งที่ 29 ต่อจาก Ip Man และได้รับรางวัลอื่น ๆ อีก 8 รางวัล จากการเข้าชิงถึง 18 รางวัล รวมถึงรางวัลนักแสดงประกอบชายยอดเยี่ยม (เซียะ ถิงฟง) และ ผู้กำกับยอดเยี่ยม
อีกทั้งยังได้รับอีกหลายรางวัลเพิ่มอีกด้วย เช่น รางวัลภาพยนตร์เอเชีย, รางวัลสถาบันนักวิจารณ์ฮ่องกง เป็นต้น
สนธิสัญญาปารีส (ค.ศ. 1303)
สนธิสัญญาปารีส (Treaty of Paris) คือสนธิสัญญาระหว่างพระเจ้าเอ็ดเวิร์ดที่ 1 แห่งราชอาณาจักรอังกฤษ และ พระเจ้าฟิลิปที่ 4 แห่งราชอาณาจักรฝรั่งเศส ระหว่างสงครามร้อยปี ที่ลงนามกันเมื่อวันที่ 20 พฤษภาคม ค.ศ. 1303
ตามข้อตกลงของสนธิสัญญาฝรั่งเศสคือกาสโคนีแก่ฝ่ายอังกฤษ และการจัดการเสกสมรสระหว่างพระราชธิดาในพระเจ้าฟิลิปที่ 4 กับพระเจ้าเอ็ดเวิร์ดที่ 2 พระราชโอรสในพระเจ้าเอ็ดเวิร์ดที่ 1
จอห์น กริแชม
ประวัติ
เกิดที่รัฐอาร์คันซอ สหรัฐอเมริกา เมื่อวันที่ 8 กุมภาพันธ์ 1955 และย้ายไปอยู่รัฐมิสซิสซิปปีตั้งแต่ปี 1967 เมื่อตอนเด็กฝันอยากเป็นนักเบสบอลมืออาชีพ แต่เมื่อตระหนักว่าไม่มีโอกาส จึงเปลี่ยนไปเรียนบัญชี จนจบปริญญาตรีเมื่อปี 1977 และเรียนต่อปริญญาโทต่อสำเร็จในปี 1981 และเป็นทนายความในเซาเทเวนเกือบสิบปี เชี่ยวชาญด้านคดีอาญาและแพ่ง ได้รับเลือกให้เป็นผู้แทนรัฐมิสสิสซิปปี้เมื่อปี 1983 และลาออกในปี 1990 ในช่วงเวลานั้นเขาละงานอย่างมากเพื่อเอาเวลาไปเขียนนวนิยายเรื่องแรกคือ A Time to Kill ได้แรงบันดาลใจจากคดีความที่เกิดขึ้นจริงใช้เวลากว่า 3 ปี ถึงจะเขียนจบ แรกสุดสำนักพิมพ์ต่างปฏิเสธผลงานของเขาจนในที่สุด สำนักพิมพ์วินวูดรับพิมพ์ ด้วยยอดจำหน่ายเพียง 5,000 เล่ม ต่อมาเขาก็ยึดเป็นอาชีพหลัก ผลงานต่อไปคือ The Firm ซึ่งมีคนนำไปทำเป็นภาพยนตร์ จนทำให้หลายสำนักพิมพ์แย่งกันซื้อลิขสิทธิ์ หลังจากนั้นเขาก็เป็นนักเขียนนวนิยายที่ขายดีคนหนึ่งของโลก
ผลงานการเขียน
งานเขียนของ​ Grisham ​ที่​แปล​และ​พิมพ์จำ​หน่าย​เป็น​ภาษา​ไทย​
เช' ยังไม่ตาย
ประวัติ
หลังวง คาราบาว ออกอัลบั้มเส้นทางสายปลาแดก กับบริษัท กระบือ แอนด์ โค เพียง 3 เดือน  จึงได้ออกอัลบั้มชุดใหม่ของวงอย่างรวดเร็ว โดยกลับมาร่วมงานกับ  วอร์นเนอร์ มิวสิก ไทยแลนด์
แนวคิดของอัลบั้มจะเน้นเรื่องของอุดมการณ์เป็นหลัก โดยมีบทเพลงที่กล่าวถึงนักสู้ผู้มีอุดมการณ์อันสูงส่ง อันได้แก่ เช กูวารา (เช เกบารา), อัศนี พลจันทร ในเพลง ลุงไฟ และ อองซาน ซูจี ในเพลง AUNG SAN SUU KYI ซึ่งเป็นเพลงเดียวที่มีเนื้อร้องเป็นภาษาอังกฤษ โดยแปลจากเพลง อองซาน ซูจี ในอัลบั้ม หากหัวใจยังรักควาย
อนาวิน จูจีน
อนาวิน จูจีน (เกิดวันที่ 13 มีนาคม พ.ศ. 2530) เป็นนักฟุตบอลชาวไทยจากจังหวัดนครสวรรค์ ปัจจุบันเล่นให้กับดราก้อน ปทุมวัน กาญจนบุรี ในไทยลีก 3 ในตำแหน่งปีกขวา
สโมสร
อนาวิน เกิดในจังหวัดนครสวรรค์ เริ่มต้นศึกษาชั้นมัธยมศึกษาปีที่ 1 ที่โรงเรียนกีฬาอ่างทอง เขาเริ่มเล่นฟุตบอลในระดับสโมสรกับธนาคารกรุงไทย โดยใช้เวลาถึง 3 ปี ถึงมีโอกาสได้เล่นชุดใหญ่ แต่ส่วนใหญ่จะได้เป็นแค่ตัวสำรอง ต่อมาหลังจบฤดูกาล 2551 สโมสรธนาคารกรุงไทยประสบปัญหาไม่สามารถจดทะเบียนเป็นนิติบุคคลได้ จึงโอนสิทธิการเล่นในไทยพรีเมียร์ลีกรวมถึงผู้เล่นของทีมให้กับสโมสรบางกอกกล๊าส อนาวินจึงเป็นผู้เล่นของบางกอกกล๊าสในฤดูกาล 2552 ต่อมาหลังจากจบไทยพรีเมียร์ลีก ฤดูกาล 2555
ฤดูกาล 2556
อนาวิน ได้ย้ายเข้าร่วมทีมบุรีรัมย์ ยูไนเต็ด ในปี พ.ศ. 2556 ด้วยสัญญา 2 ปี ด้วยค่าตัว 2 ล้านบาท เขาลงเล่นในเกมลีกครั้งแรกในวันที่ 3 มีนาคม ปีเดียวกัน ในเกมเหย้ากับสุพรรณบุรี โดยทั้งสองทีมเสมอกันด้วยคะแนน 1–1
ในวันที่ 20 เมษายน อนาวิน ทำประตูแรกในลีกให้กับทีมได้ในเกมกับเชียงราย ยูไนเต็ด ที่ยูไนเต็ด สเตเดียม โดยเป็นประตูแรกของเกมในนาทีที่ 6 ซึ่งผลจบลงด้วยการเสมอกันที่ 2–2
สุพรรณบุรี
ในเดือนกุมภาพันธ์ พ.ศ. 2560 อนาวินได้อำลาบุรีรัมย์ และย้ายไปเล่นให้กับสุพรรณบุรี สโมสรร่วมลีกเดียวกัน
พีทีที ระยอง
ในเดือนพฤษภาคม พ.ศ. 2561 อนาวินได้ย้ายไปเล่นให้กับพีทีที ระยอง ในไทยลีก 2 เขามีส่วนช่วยให้สโมสรเลื่อนชั้นสู่ไทยลีก ฤดูกาล 2562 ได้สำเร็จ
ทีมชาติ
ในช่วงที่อนาวินศึกษาระดับมัธยมศึกษาที่โรงเรียนกีฬาอ่างทอง เขาได้รับคัดเลือกเพื่อเป็นตัวแทนนักฟุตบอลเยาวชนทีมชาติไทยรุ่นอายุ 18 ปี ไปแข่งขันที่อินโดนีเชีย อนาวินเริ่มเป็นที่รู้จักมากขึ้นเมื่อครั้งเป็นตัวแทนประเทศไปแข่งรายการ "เป๊ปซี่ เวิลด์ ชาลเลนจ์" ร่วมกับวิสูตร บุญเป็ง ได้มีโอกาสแสดงความสามารถให้ทั่วโลกได้รับรู้ ก่อนจะได้รับรองชนะเลิศกลับมา จากนั้นได้รับการคัดเลือกเข้าทีมเยาวชนทีมชาติไทยรุ่นอายุ 20 ปี
อนาวินลงเล่นให้กับทีมชาติไทยรุ่นอายุไม่เกิน 23 ปี นัดแรก เมื่อวันที่ 4 ธันวาคม พ.ศ. 2552 พบกับเวียดนาม และทำประตูแรกได้ในนัดพบกับติมอร์-เลสเต ในการแข่งขันฟุตบอลชายในกีฬาซีเกมส์ ครั้งที่ 25 ณ นครเวียงจันทน์ ประเทศลาว
วิกิพีเดียภาษามลายู
วิกิพีเดียภาษามลายู (Wikipedia Bahasa Melayu, อักษรยาวี: ويکيڤيديا بهاس ملايو) เป็นสารานุกรมวิกิพีเดียที่จัดทำขึ้นในภาษามลายู ซึ่งใช้อักษรรูมีเท่านั้น และไม่ใช้อักษรยาวี เริ่มสร้างเมื่อ 26 ตุลาคม ค.ศ. 2002 ปัจจุบัน ณ เดือนSeptember 2023 วิกิพีเดียภาษานี้มีบทความถึง 0 บทความ ระบบนี้เปิดใช้งานโดยผู้ดุแลวิกิพีเดีย Brion Vibber
แม้ภาษามลายูจะมีความคล้ายคลึงกับภาษาอินโดนีเซีย วิกิพีเดียภาษามลายูและวิกิพีเดียภาษาอินโดนีเซียเริ่มแยกจากกันโดยกลุ่มผู้ใช้สองกลุ่ม วิกิพีเดียภาษาอินโดนีเซียสร้างขึ้นหลังวิกิพีเดียภาษามลายูประมาร 6 เดือน ณ ค.ศ. 2009 Andrew Lih เขียนว่า "เนื่องจากกลุ่มทั้งสองกำเนิดขึ้นจากพรมแดนระหว่างประเทศ การผสานรวมจึงไม่น่าจะเกิดขึ้นในเร็ววัน"
ณ เดือนมิถุนายน ค.ศ. 2020 วิกิพีเดียภาษามลายูเป้นหน้าวิกิพีเดียที่มีผู้เข้าชมมากที่สุดในประเทศมาเลเซียด้วยจำนวน 11 ล้านครั้ง เป็นรองจากวิกิพีเดียภาษาอังกฤษ (59 ล้านบทความมากกว่าของมาเลเซีย) และวิกิพีเดียภาษาจีน (14 ล้านคนในมาเลเซีย) แต่มากกว่าวิกิพีเดียภาษาอินโดนีเซีย (เพียง 1 ล้านครั้งในมาเลเซีย)
โชมะ โดอิ
โชะมะ โดะอิ เป็นนักฟุตบอลชาวญี่ปุ่น เล่นให้กับคาชิมะ แอนต์เลอส์
ขุนเดช
ขุนเดช เป็นบทประพันธ์ของ สุจิตต์ วงษ์เทศ ในปี พ.ศ. 2512 เป็นการรวมเรื่องสั้น เคยสร้างเป็นภาพยนตร์และละครโทรทัศน์มาแล้วรวม 2 ครั้ง และในครั้งที่ 2 สร้างขึ้นในปี พ.ศ. 2555 ทาง สถานีโทรทัศน์สีกองทัพบกช่อง 7 ได้นำกลับมาทำเป็นละครโทรทัศน์อีกครั้ง ซึ่งได้ออกอากาศตั้งแต่วันที่ 18 เมษายน 2555 - 28 มิถุนายน 2555 มีจำนวนตอนทั้งสิ้น 22 ตอน ผลิตโดย บริษัท พอดีคำ จำกัด
อีเอฟแอลคัพ ฤดูกาล 2022–23
อีเอฟแอลคัพ ฤดูกาล 2022–23 (2022–23 EFL Cup) จะเป็นการแข่งขันอีเอฟแอลคัพฤดูกาลที่ 63 หรือคาราบาวคัพตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก.
ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่ายูโรปาคอนเฟอเรนซ์ลีก ฤดูกาล 2023–24.
ลิเวอร์พูล คือแชมป์เก่า, หลังจากเอาชนะ เชลซี ด้วยการดวลลูกโทษทำให้รักษาสถิติครองแชมป์เป็นสมัยที่ 9 ในฤดูกาลที่ผ่านมาของ รอบชิงชนะเลิศ.
สโมสรที่เข้าแข่งขัน
สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ.
รอบต่อไปนี้, สองสโมสรแชมเปียนชิปที่เหลืออยู่, ที่จบอันดับที่ 18 และ 19 ใน พรีเมียร์ลีก ฤดูกาล 2021–22, และ พรีเมียร์ลีก สโมสรที่ไม่เกี่ยวข้องกับ แชมเปียนส์ลีก, ยูโรปาลีก, หรือ ยูโรปาคอนเฟอเรนซ์ลีก จะเข้าร่วม.
รอบแรก
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสอง
ทั้งหมด 50 สโมสรลงเล่นในรอบสอง: 35 ผู้ชนะจากรอบแรก, 2 สโมสรจาก แชมเปียนชิป (ระดับ 2) ผู้ที่ไม่ได้ผ่านเข้าในรอบแรก, บวกกับ 13 สโมสร พรีเมียร์ลีก ผู้ที่ไม่ได้เข้าร่วมในการแข่งขันสโมสรยุโรป. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสาม
ทั้งหมด 32 ทีมที่จะลงเล่นในรอบนี้. อาร์เซนอล, เชลซี, ลิเวอร์พูล, แมนเชสเตอร์ซิตี, แมนเชสเตอร์ยูไนเต็ด, ทอตนัมฮอตสเปอร์, และ เวสต์แฮมยูไนเต็ด จะเข้าสู่ในรอบนี้เนื่องจากการมีส่วนร่วมของพวกเขาใน ยูฟ่าแชมเปียนส์ลีก ฤดูกาล 2022–23, ยูฟ่ายูโรปาลีก ฤดูกาล 2022–23 และ ยูฟ่ายูโรปาคอนเฟอเรนซ์ลีก ฤดูกาล 2022–23 ตามลำดับ. การจับสลากได้จัดขึ้นในวันที่ 24 สิงหาคม ค.ศ. 2022. รอบที่สามประกอบด้วย 19 สโมสรจากพรีเมียร์ลีก, 3 สโมสรจากแชมเปี้ยนชิพ, 6 สโมสรจากลีกวันและ 4 สโมสรจากลีกทู. แต่ละคู่จะลงเล่นในช่วงสัปดาห์ของวันที่ 7 พฤศจิกายน ค.ศ. 2022.
รอบสี่
ทั้งหมด 16 ทีมที่ลงเล่นในรอบนี้. ฝั่งจากลีกทู คือทีมที่มีอันดับต่ำกว่าที่เหลืออยู่ในการจับสลาก. จะจัดขึ้นในวันที่ 10 พฤศจิกายน ค.ศ. 2022.
รอบก่อนรองชนะเลิศ
ทั้งหมด 8 ทีมที่จะลงเล่นในรอบก่อนรองชนะเลิศ. ทีมจากลีกวัน เป็นทีมที่มีอันดับต่ำที่สุดในการจับสลาก, และเหลือทีมเดียวเท่านั้นที่ไม่ใช่พรีเมียร์ลีก.
รอบรองชนะเลิศ
ทั้งหมดสี่ทีม, ทั้งหมดคือมาจากพรีเมียร์ลีก, จะลงเล่นในรอบนี้.
รวมผลสองนัด แมนเชสเตอร์ยูไนเต็ด ชนะ 5–0.
รวมผลสองนัด นิวคาสเซิลยูไนเต็ด ชนะ 3–1.
รอบชิงชนะเลิศ
แมนเชสเตอร์ยูไนเต็ด จะลงเล่นกับ นิวคาสเซิลยูไนเต็ด ในนัดชิงชนะเลิศ, ซึ่งจะจัดขึ้นในวันที่ 26 กุมภาพันธ์ ค.ศ. 2023.
เต่ากระ
เต่ากระ หรือ เต่าปากเหยี่ยว (Hawksbill sea turtle; ) จัดอยู่ในไฟลัมสัตว์มีแกนสันหลังชั้นสัตว์เลื้อยคลาน และเป็นสิ่งมีชีวิตเพียงชนิดเดียวเท่านั้นที่อยู่ในสกุล Eretmochelys
มีลักษณะคล้ายเต่าตนุ (Chelonia mydas) โดยที่เป็นเต่าทะเลขนาดกลาง มีลำตัวไม่ใหญ่มากนัก จะงอยปากแหลมงองุ้มคล้ายกับจะงอยปากของนกเหยี่ยว มีเกล็ดบริเวณหัวด้านหน้า 2 คู่ และเกล็ดบริเวณด้านข้างข้างละ 4 เกล็ด  ลักษณะของกระดองมีลวดลายและสีสันสวยงาม ขอบกระดองเป็นหยักโดยรอบ ซึ่งในอดีตมักจะถูกนำไปทำเป็นเครื่องประดับและข้าวของต่าง ๆ เช่น หวี  เมื่อโตเต็มที่ จะมีขนาดความยาวประมาณ 100 เซนติเมตร และมีน้ำหนักประมาณ 120 กิโลกรัม
กีฬากระโดดน้ำในเอเชียนเกมส์ 2018
กีฬากระโดดน้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 28 สิงหาคม ถึง 1 กันยายน ค.ศ. 2018
ประเทศที่เข้าร่วมแข่งขัน
มีนักกีฬาทั้งหมด 87 คนจาก 14 ประเทศเข้าร่วมแข่งขันในครั้งนี้ (ตัวเลขในวงเล็บหมายถึงจำนวนนักกีฬา)
บ้าครบสูตร
บ้าครบสูตร เป็นชื่อชุดการ์ตูนเรื่องสั้นเรื่องต่างๆ ซึ่งเป็นผลงานของอารีเฟน ฮะซานี หรือเฟน สตูดิโอ ตีพิมพ์ครั้งแรกในนิตยสาร "สกุลไทยตูน" ปีที่ 26 ฉบับที่ 12 ปักษ์หลังเดือนมิถุนายน พ.ศ. 2525 ต่อมาได้ย้ายลงในนิตยสารมหาสนุก เล่มใหญ่ ปักษ์หลังเดือนมีนาคม พ.ศ. 2534 ต่อมาการ์ตูนเรื่องสั้นชุดนี้ได้ตีพิมพ์ร่วมเล่มโดยสำนักพิมพ์บรรลือสาส์น รวมทั้งหมด 10 เล่ม
เขตห้วยขวาง
ห้วยขวาง เป็นหนึ่งในห้าสิบเขตของกรุงเทพมหานคร เป็นแหล่งการค้า การบริการ และแหล่งที่อยู่อาศัยหนาแน่นมาก
ประวัติ
จนกระทั่งใน พ.ศ. 2536 กระทรวงมหาดไทยได้มีประกาศเปลี่ยนแปลงพื้นที่เขตห้วยขวาง โดยแยกแขวงดินแดงไปจัดตั้งเป็นเขตดินแดง
การแบ่งเขตการปกครอง
เขตห้วยขวางแบ่งหน่วยการปกครองย่อยออกเป็น 3 แขวง ได้แก่ หมายเลขที่หายไปปัจจุบันคือแขวงในเขตดินแดง
ซาวน์ดิงเดอะเซเวนท์ทรัมเปต
ซาวน์ดิงเดอะเซเวนท์ทรัมเปต เป็นอัลบั้มแรกของ อะเว็นจด์เซเวนโฟลด์ วางขายครั้งแรกในปี พ.ศ. 2544 บันทึกโดย กูดไลฟ์เรเคิดดิงส์ และถูกวางขายอีกครั้งในปี พ.ศ. 2545 โดย โฮปเลสเรเคิดส์
หมู่บ้านหาดเสือเต้น
หมู่บ้านหาดเสือเต้น หรือ บ้านหาดเสือเต้น เป็นหมู่บ้านหนึ่งในตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน 1 แห่ง และ โรงเรียนระดับพื้นฐาน 1 โรง มีโรงงานอุตสาหกรรม 1 แห่ง (โรงงานน้ำตาลไทยเอกลักษณ์) มีเส้นทางคมนาคมหลักคือ  (ทางหลวงแผ่นดินหมายเลข 102) ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่
ปัจจุบันหมู่บ้านหาดเสือเต้นแบ่งการปกครองออกเป็น 2 หมู่ คือหมู่ 6 และ 8 โดยหมู่ 8 ​แยก​จาก​ หมู่ 6 ​เมื่อ​วันที่ 31 มีนาคม พ.ศ. 2541
ความเป็นมาชื่อหมู่บ้าน
บ้านหาดเสือเต้น เดิมมีชื่อว่า บ้านหาดวังค้อ ตามคำบอกเล่าในอดีตนั้นกล่าวกันว่าสถานที่ตั้งหมู่บ้านในปัจจุบันนั้นยังเป็นที่ป่าเต็งป่ารัง ด้านทิศเหนือจะเป็นป่าพงอยู่แถบริมหาดทรายของแม่น้ำน่าน มีหาดทรายยาวกว่า 50 ไร่ เล่ากันมาว่าแถบนี้ในอดีตมีสัตว์ป่าชุกชุม เมื่อถึงเวลากลางคืนจะมีสัตว์ลงมากินน้ำอยู่เสมอ ๆ โดยเฉพาะอย่างยิ่งในแถบเหนือหมู่บ้านเคยมีเสืออยู่อาศัยในบริเวณนั้น เมื่อถึงเวลากลางคืนเสือตัวนั้นจะออกมากินน้ำ และมาเล่นทรายที่ชายหาดกินน้ำ บางทีก็กระโดดโลดเต้นเล่นอยู่ตรงนั้น ทำให้เมื่อถึงวันข้างขึ้นพระจันทร์เต็มดวง ชาวบ้านแถบนี้หรือผู้คนที่ล่องเรือค้าขายผ่านมาจะสามารถมองเห็นเสือตัวนั้นกระโดบ้างเล่นบ้างอยู่ตรงนั้นได้อย่างชัดเจน ชาวบ้านเลยเรียกหมู่บ้านแถบนี้ว่า บ้านหาดเสือเต้น สืบมา
พัฒนาการทางประวัติศาสตร์
หมู่บ้านหาดเสือเต้น เมื่อแรกตั้งหมู่บ้านมีเดิมชื่อว่า บ้านหาดวังค้อ อดีตเคยเป็นพื้นที่ป่ารกทึบ โดยเฉพาะริมแม่น้ำน่านจะเป็นป่าพงไม่มีผู้คนอยู่อาศัย เต็มไปด้วยสัตว์ป่าอุดมสมบูรณ์ ต่อมาในปี พ.ศ. 2345 ช่วงปลายรัชสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 จึงได้เริ่มมีผู้คนย้ายเข้ามาตั้งหลักแหล่งอยู่ในแถบนี้ โดยในช่วงแรกมีบ้านเรือนเพียงสองสามหลังคาเรือน เป็นกลุ่มคนเล็ก ๆ ที่เป็นญาติพี่น้องกัน ทั้งหมดย้ายบ้านเรือนมาจากบ้านสามบ่อ (หรือหมู่บ้านสามบ่อ ตำบลผาเลือด อำเภอท่าปลา จังหวัดอุตรดิตถ์ในปัจจุบัน) และบ้านทับใหม่ (หรือ หมู่บ้านทับใหม่ ตำบลหาดกรวด อำเภอเมือง จังหวัดอุตรดิตถ์ในปัจจุบัน) ต่อมาจึงเริ่มมีผู้คนย้ายเข้ามาอยู่กันมากขึ้น โดยตั้งบ้านเรือนอยู่แถบริมแม่น้ำน่าน ผู้ใหญ่บ้านคนแรกคือผู้ใหญ่ตุ จินดาประทุม ต่อมาคือผู้ใหญ่แพ ศรีคมขำ, ผู้ใหญ่มี อินยา, ผู้ใหญ่หนู คงรอด ในอดีตการสัญจรทำโดยทางน้ำ โดยอาศัยแม่น้ำน่านเป็นหลัก ทางบกก็มีทางเกวียนเล็ก ๆ โดยหมู่บ้านหาดเสือเต้นนั้น ทางการได้ตัดถนนเข้าหมู่บ้าน(ทางหลวงแผ่นดินหมายเลขที่ 1213) และเริ่มมีไฟฟ้าใช้ในปี พ.ศ. 2516 ในสมัยสร้างโรงงานน้ำตาลไทยเอกลักษณ์ที่ด้านเหนือหมู่บ้าน จนมาในปี พ.ศ. 2520 จึงเริ่มมีระบบประปาใช้กันภายในหมู่บ้าน และในปี พ.ศ. 2529 จึงมีถนนลาดยางผ่านตัวหมู่บ้านจนถึงปัจจุบัน
สภาพด้านสังคม
บ้านหาดเสือเต้น อยู่ห่างจากตัวเมืองอุตรดิตถ์ เป็นระยะทาง 18 กิโลเมตร เป็นหมู่ที่ 6 ในตำบลคุ้งตะเภา มีบ้านจำนวน 350 หลังคาเรือน ประชากรประมาณ 1,700 คน ประชาชนส่วนใหญ่ประกอบอาชีพเกษตรกรรม ทำไร่ ทำนา เมื่อว่างเว้นจากการทำเกษตรกรรมก็จะหันมารับจ้างทั่วไป ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน 1 แห่ง และ โรงเรียนระดับพื้นฐาน 1 โรง
บริเวณด้านทิศตะวันออกเฉียงเหนือของหมู่บ้าน เป็นที่ตั้งโรงงานน้ำตาลไทยเอกลักษณ์ สร้างปัญหาในด้านมลภาวะเคมีการเกษตร กลิ่นเหม็นของกากน้ำตาล และไอควันของเถ้าถ่าน และสร้างปัญหาในช่วงฤดูเปิดหีบอ้อย ในช่วงเดือนมกราคม ถึง มีนาคม ของทุกปี เนื่องจากมีรถบรรทุกอ้อยวิ่งสัญจรตลอดเวลา และก่อให้เกิดมลภาวะทางเสียงต่อบ้านเรือนที่ตั้งอยู่ริมทางหลวงแผ่นดินหมายเลข 102 เป็นอย่างมาก
สภาพภูมิศาสตร์
บ้านหาดเสือเต้น ตั้งอยู่ไกลจากตัวเมืองอุตรดิตถ์ประมาณ 18 กิโลเมตร มีแหล่งน้ำสำคัญคือแม่น้ำน่าน มีเส้นทางคมนาคมที่สำคัญคือทางหลวงแผ่นดินหมายเลข 102 โดยทั่วไปหมู่บ้านส่วนใหญ่ตั้งอยู่ริมฝั่งแม่น้ำน่าน พื้นที่ส่วนใหญ่ของประชากรเป็นพื้นที่ทำนา และพืชไร่เล็ก ๆ น้อย ๆ ทรัพยากรแร่ธาตุของหมู่บ้านมีแหล่งแร่สำคัญคือ ดินขาว และหินอ่อน ป่าไม้ของหมู่บ้านเป็นป่าไม้เบญจพรรณเป็นส่วนใหญ่
อาณาเขตติดต่อ
บ้านหาดเสือเต้น มีอาณาเขตติดต่อกับหมู่บ้านใกล้เคียงดังนี้
ลักษณะโครงสร้างพื้นฐาน
การคมนาคมบ้านหัวหาด เดินทางติดต่อทางบกเป็นหลัก โดยมีทางหลวงแผ่นดินหมายเลข 102 เป็นถนนสายหลักในการติดต่อเข้าสู่ตัวจังหวัดและถนนสายหลักในจังหวัด (ถนนเอเชีย)
การติดต่อภายในตำบลคุ้งตะเภาและตำบลใกล้เคียง ใช้เส้นทาง รพช. และทางหลวงแผ่นดินหมายเลข 102 เชื่อมโยงระหว่างตำบลผาจุก ตำบลป่าเซ่า และตำบลงิ้วงาม
การบริการขนส่งสาธารณะ มีรถประจำทางผ่านตลอดสาย ส่วนการขนส่งผลผลิตการเกษตรนิยมใช้รถไทยแลนด์และรถปิคอัพ เข้าสู่ตลาดหรือแหล่งรับซื้อผลผลิตทางการเกษตร
สาธารณูปโภค
บ้านหัวหาดมีพื้นที่ทำการเกษตรเป็นส่วนใหญ่ ต้องอาศัยน้ำฝนเป็นหลัก นอกจากนั้นยังอาศัยแหล่งน้ำจากะรรมชาติที่มีอยู่ภายในหมู่บ้าน คือ แม่น้ำน่าน ช่วยในการทำนา ปลูกพืชไร่
การปกครอง
(รอเพิ่มเติมเนื้อหาในส่วนนี้)
เศรษฐกิจ
ประชาชนในพื้นที่ส่วนใหญ่จะมีฐานะยากจน มีรายได้เฉลี่ยยต่อหัว 7,500 บาท/ปี มีอาชีพหลัก 2 ประเภท คือ  อาชีพการเกษตรและอาชีพรับจ้าง การประกอบอาชีพทางการเกษตรได้แก่  การปลูกพืชไร่และพืชล้มลุก เช่น ถั่ว แตงกวา ต้นหอมผักชี เป็นต้น  ส่วนอาชีพรับจ้าง จะเป็นประเภทการรับจ้างรายวัน หรือรับจ้างในโรงงานอุตสาหกรรมในหมู่บ้าน (โรงงานน้ำตาลไทยเอกลักษณ์)
อุตสาหกรรม
ในหมู่บ้านหาดเสือเต้น มี โรงงานน้ำตาลไทยเอกลักษณ์ เป็นแหล่งอุตสาหกรรม และแหล่งรายได้ของประชากรในเขตหมู่บ้าน อาชีพของประชากร ร้อยละ 70 เป็นลูกจ้างชั่วคราวในโรงงาน รายได้ที่ได้รับเป็นรายได้จากตามสภาพของการจ้างงาน และตามสถานภาพของการผลิตน้ำตาลในแต่ละปี ซึ่งในปีหนึ่ง ๆ จะมีการผลิตตั้งแต่เดือน มกราคม ถึง มีนาคม ของทุกปี
วัฒนธรรมประเพณี
ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ฯลฯ
วัดประจำหมู่บ้าน
วัดหาดเสือเต้น ตั้งอยู่ที่ บ้านหาดเสือเต้น หมู่ที่ 6 ตำบลคุ้งตะเภา อำเภอเมือง จังหวัดอุตรดิตถ์ สังกัดเขตการปกครองคณะสงฆ์ตำบลคุ้งตะเภา ตัววัดมีเนื้อที่ 10 ไร่ 3 งาน 60 ตารางวา ตั้งอยู่กลางหมู่บ้านหาดเสือเต้น ริมถนนทางหลวงจังหวัด หมายเลข 1213 สายป่าขนุน-ห้วยฉลอง
วัดหาดเสือเต้น ปัจจุบันมีเนื้อที่ดินในโฉนด 8 ไร่ 2 งาน ตั้งอยู่ที่ราบกลางหมู่ที่ 6 ด้านหน้าติดถนนสายป่าขนุน - ห้วยฉลอง ด้านหลังติดแม่น้ำน่าน อาณาเขตครอบคลุมศรัทธาพุทธศาสนิกชน 2 หมู่บ้าน คือหมู่ 6 และ 8 ตำบลคุ้งตะเภา ตัววัดห่างจากตัวเมืองอุตรดิตถ์ 13 กิโลเมตร ผู้สร้างวัดคือ พ่อหนู คงรอด และพ่อคำ อินมา (ผู้มอบถวายที่ดินสร้างวัดคือ พ่อมี อินยา (อดีตผู้ใหญ่บ้านหมู่ 6) และ พ่อเภา จินดาประทุม) ต่อมาก็มีผู้ศรัทธามาสร้างและบูรณะพัฒนาวัดมาตลอดจนถึงปัจจุบัน
ดูเพิ่มได้ที่ วัดหาดเสือเต้น
โรงเรียนประจำหมู่บ้าน
โรงเรียนบ้านหาดเสือเต้น เป็นโรงเรียนประจำหมู่บ้านหาดเสือเต้น ตั้งอยู่ที่ บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านหาดเสือเต้น เป็นสถานศึกษาที่เคยได้รับรางวัลโรงเรียนพระราชทานในระดับประถมศึกษา ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้น ระดับประถมศึกษา และระดับก่อนประถมศึกษา
โรงเรียนบ้านหาดเสือเต้น เดิมชื่อว่า โรงเรียนบ้านงิ้วงาม ๒ เปิดทำการเรียนการสอนครั้งแรกในปี พ.ศ. 2496 โดยอาศัยศาลาการเปรียญวัดหาดเสือเต้นเป็นสถานที่เรียน (ได้อาศัยเรียนอยู่ที่วัดหาดเสือเต้นจนถึง พ.ศ. 2512 จึงย้ายมายังที่ตั้งปัจจุบัน)
ปัจจุบันโรงเรียนบ้านหาดเสือเต้นเปิดทำการสอนเป็น 3 ระดับชั้น คือระดับก่อนประถมศึกษา ระดับประถมศึกษา และระดับมัธยมศึกษา มีนายธารา น่วมศิริ ดำรงตำแหน่ง ผู้อำนวยการโรงเรียนบ้านหาดเสือเต้น
''ดูเพิ่มได้ที่ โรงเรียนบ้านหาดเสือเต้น'
วัดแดงธรรมชาติ
วัดแดงธรรมชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 1 บ้านวัดแดง ตำบลไทรม้า อำเภอเมืองนนทบุรี จังหวัดนนทบุรี
วัดแดงธรรมชาติสร้างขึ้นเมื่อ พ.ศ. 2400 แต่เดิมชาวบ้านนำวัวแดงมาเลี้ยงในบริเวณวัด จึงเรียกชื่อวัดว่า วัดวัวแดง ต่อมาคำว่า "วัว" ในชื่อวัดหายไปกลายเป็น วัดแดง แต่ชื่อไปซ้ำกับวัดอีกแห่งหนึ่งซึ่งภายหลังเรียกว่าวัดแดงประชาราษฎร์ ส่วนชื่อวัดแห่งนี้ไม่ปรากฏว่าผู้ใดเติมคำว่า "ธรรมชาติ" และเติมไปเมื่อใด วัดได้รับพระราชทานวิสุงคามสีมาเมื่อวันที่ 18 มีนาคม พ.ศ. 2428
อาคารเสนาสนะได้แก่ อุโบสถ กว้าง 11 เมตร ยาว 21 เมตร ภายในพระประธานประจำอุโบสถ เป็นพระพุทธรูปปูนปั้นศิลปะสมัยอยุธยา นามว่า หลวงพ่อโต ปัจจุบันอุโบสถอยู่ระหว่างการบูรณะด้วยการยกอุโบสถและฐานชุกชีศิลปะงานก่อสร้างยุคกรุงเก่า สูงจากเดิมประมาณ 2 เมตร เพื่อหนีน้ำสูงกว่า 2 เมตร เมื่อปลาย พ.ศ. 2554 ศาลาการเปรียญ จำนวน 1 หลัง หอสวดมนต์ จำนวน 1 หลัง กุฏิสงฆ์ จำนวน 4 หลัง เป็นอาคารไม้ที่มีความสวยงาม ศาลาบำเพ็ญกุศล จำนวน 1 หลัง และพระเจดีย์ ส่วนปูชนียวัตถุอื่น ๆ ได้แก่ หลวงพ่อทันใจ พระปางนาคปรกใหญ่ที่สุดในนนทบุรี
Tekken: ศึกสายเลือด
Tekken: ศึกสายเลือด (Tekken: Bloodline) เป็นซีรีส์อนิเมะอนิเมะแนวจินตนิมิต ผจญภัยโลดโผน อิงจากแฟรนส์ไชส์เกมต่อสู้ เทคเคนของบันไดนัมโคเอ็นเตอร์เทนเมนต์ ซีรีส์ดัดแปลงอย่างหลวม ๆ จากเหตุการณ์ในเกม เทคเคน 3 เมื่อปี พ.ศ. 2540 เป็นเรื่องราวเกี่ยวกับนักสู้หนุ่มจิน คาซามะในภารกิจการโค่นโอเกอร์ สิ่งมีชีวิตที่สังหารแม่ของเขาคือจุน จินได้รับการฝึกฝนจากปู่ของเขา เฮฮาจิ มิชิมะ ซึ่งเป็นผู้จัดทัวร์นาเมนต์ต่อสู้ที่เรียกว่าศึกราชันย์แห่งกำปั้นเหล็ก ซีรีส์ฉายทางเน็ตฟลิกซ์ในวันที่ 18 สิงหาคม พ.ศ. 2565 มีทั้งหมด 6 ตอน
สนามเสือป่า
สนามเสือป่า เป็นพื้นที่ที่อยู่ด้านทิศตะวันออกของลานพระบรมรูปทรงม้า ตรงข้ามกับสวนอัมพร ในเขตพระราชวังดุสิต เคยเป็นที่ตั้งของกองบัญชาการกองทัพไทย มีอาคารรับรองพระราชวังดุสิต สำนักพระราชวัง (สโมสรเสือป่า) มูลนิธิชัยพัฒนา และอีกหลายหน่วยงาน มีพื้นที่ว่างใช้จัดกิจกรรมงานออกร้านแสดงสินค้า เช่น งานกาชาด บางครั้งใช้จัดแสดงดนตรี เช่น บางกอกแจ๊สเฟสติวัล
พระบาทสมเด็จพระมงกุฏเกล้าเจ้าอยู่หัวโปรดเกล้าฯ ให้ใช้พื้นที่บริเวณนี้หัดแถวยุทธวิธี ซ้ายหัน ขวาหัน หมอบคลาน เคลื่อนที่ ฝึกซ้อมสมาชิกกองเสือป่า บริเวณนี้จึงได้ชื่อว่า "สนามเสือป่า"
เรียวตะ นางากิ
เรียวตะ นางากิ เป็นนักฟุตบอลชาวญี่ปุ่น ปัจจุบันเล่นให้กับคาชิมะ แอนต์เลอส์ในเจลีก ดิวิชัน 1
แอสตริด ลินด์เกรน
แอสตริด ลินด์เกรน (Astrid Lindgren, 14 พฤศจิกายน พ.ศ. 2450 - 28 มกราคม พ.ศ. 2545) เป็นนักเขียนชาวสวีเดนที่มีชื่อเสียงจากผลงานวรรณกรรมเยาวชน โดยที่งานหลายชิ้นได้รับการแปลไป 94 ภาษาและตีพิมพ์ในมากกว่า 100 ประเทศ ผลงานที่มีชื่อเสียงคือหนังสือ ปิ๊ปปี้ ถุงเท้ายาว
พระเจ้าอลองสิธู
พระเจ้าอลองสิธู (Alaungsithu, အလောင်းစည်သူ) กษัตริย์ในราชวงศ์พุกาม ที่ครองราชย์อย่างยาวนานถึงกว่า 54 ปี (พ.ศ. 1656 - พ.ศ. 1710) ยุคสมัยของพระองค์ อาณาจักรพุกามเจริญถึงขั้นขีดสุดในทุกด้าน
พระเจ้าอลองสิธู เป็นพระโอรสของพระเจ้าซอลู พระโอรสของพระเจ้าอโนรธามังช่อกับพระธิดาของพระเจ้าจานสิตา ครองราชย์หลังการสวรรคตของพระเจ้าจานสิตา พระนามภาษาสันสกฤตเมื่อทรงครองราชย์นั้น พบในจารึกที่วัดชเวกูยี ออกพระนามว่า ศรีตรีภูวนาทิตย์บวรธรรมราชา แต่พระนามที่เป็นที่รู้จักกัน คือ "สิธู" (Sithu) ซึ่งแปลว่า "วีรบุรุษผู้ชนะ" หรือ อลองสิธู (Alaungsithu) เนื่องจากทรงประกาศพระองค์เป็นพระโพธิสัตว์ด้วยเช่นเดียวกับพระเจ้าจานสิตา พระอัยกาของพระองค์  (อลอง แปลว่าพระโพธิสัตว์) ในยุคสมัยนี้ศิลปะแบบมอญที่เคยรุ่งเรืองในสมัยแรก ๆ ของอาณาจักร ถูกปรับเปลี่ยนให้เป็นแบบของพุกามมากขึ้นจนถือได้ว่าเป็นจุดรุ่งเรืองสูงสุดของศิลปะพม่าแท้ รัชสมัยของพระองค์ เป็นรัชสมัยที่ทรงสร้างความรุ่งเรืองทางศิลปะ วรรณกรรม สถาปัตยกรรม และ การเมืองการปกครอง อย่างแท้จริง
ปลายรัชสมัยจัดเป็นจุดเริ่มต้นสำคัญของความเสื่อมของอาณาจักรเมื่อพระองค์ถูกปลงพระชนม์โดยเจ้าชายซึ่งเป็นพระราชโอรสของพระองค์เอง ตามตำนานเล่าว่าพระเจ้าอลองสิธูประชวรพระวาโยสิ้นพระสติ (เป็นลมจนหมดสติ) เจ้าชายนราธู พระราชโอรสจึงอัญเชิญพระองค์ไปประทับรักษาพระวรกายที่วัดแห่งหนึ่ง เมื่อฟื้นคืนพระสติเจ้าชายนราธูใช้ผ้าปูพระแท่น (ผ้าปูเตียง) อุดพระนาสิกและพระโอษฐ์จนพระเจ้าอลองสิธูสวรรคตเมื่อพระชนมายุได้ 87 พรรษา โดยที่พระองค์มิได้แต่งตั้งผู้ใดให้เป็นรัชทายาท
เมื่อข่าวทราบถึงเจ้าชายมินชินสอมกุฏราชกุมารยกทัพกลับเข้าพุกามเพื่อเข้ามาจัดงานพระศพพระราชบิดา เจ้าชายนราธูถวายราชสมบัติคืนแก่พระเชษฐาโดยได้ขึ้นครองราชย์เป็น พระเจ้ามินชินสอ ในปี พ.ศ. 1706 แต่ก็ครองราชย์ได้เพียงช่วงเวลาสั้น ๆ ก็ถูกลอบปลงพระชนม์ด้วยยาพิษระหว่างงานฉลองในพระราชพิธีบรมราชาภิเษกโดยเจ้าชายนราธูอีก
ปอล เซซาน
ปอล เซซาน (Paul Cézanne; 19 มกราคม ค.ศ. 1839 – 22 ตุลาคม ค.ศ. 1906) จิตรกรชาวฝรั่งเศสในลัทธิประทับใจยุคหลัง สมัยคริสต์ศตวรรษที่ 19 มีความเชี่ยวชาญทางการเขียนภาพสีน้ำมัน งานของเซซานเป็นงานที่วางรากฐานสำหรับการเปลี่ยนแปลงจากศิลปะในลัทธิประทับใจของคริสต์ศตวรรษที่ 19 ไปสู่ศิลปะบาศกนิยมของคริสต์ศตวรรษที่ 20 ซึ่งเป็นแนวที่ทั้งอ็องรี มาติส และปาโบล ปีกัสโซ ยกย่องเซซานว่าเป็น "the father of us all"
ต้นกำเนิด
ปอล เซซาน เกิดเมื่อวันที่ 19 มกราคม ค.ศ. 1839 (พ.ศ. 2382) ในครอบครัวที่มั่งคั่งร่ำรวยในเมืองแอ็กซ็องพรอว็องส์ ประเทศฝรั่งเศส บิดาของเขาประสบความสำเร็จจากธุรกิจด้านการธนาคารที่ความร่ำรวย ส่วนแม่ของเขานั้นก็เป็นที่จิตใจดีของสนับสนุนงานของลูกชาย พ่อของเซซานไม่ได้ปรารถนาให้เขาเป็นจิตรกร ทำให้เซซานต้องไปเรียนกฎหมายอยู่ชั่วระยะเวลาหนึ่งเหมือนแอดการ์ เดอกา ในปี ค.ศ. 1852 เซซานได้เข้าเรียนที่วิทยาลัยบูร์บง (Collège Bourbon) ที่นั่นเขาได้พบกับเอมีล ซอลา (Émile Zola) ผู้ซึ่งต่อไปจะกลายเป็นนักเขียนชั้นนำของฝรั่งเศส พวกเขาเรียนหนังสือและเติบโตมาด้วยกัน ทั้งสองจึงเป็นเพื่อนที่รู้ใจของอีกฝ่ายเป็นอย่างดี
ค้นหาตัวเองในวัยเด็ก
เซซานมีความสนใจเกี่ยวกับบทกวีและงานศิลปะมาตั้งแต่เด็ก ๆ เขาได้เรียนวาดเขียนทั้งที่ในโรงเรียนและมหาวิทยาลัย ตลอดจนเรียนที่โรงเรียนศิลปะของเมืองซึ่งสอนให้ฟรี แต่รางวัลในการเขียนภาพซึ่งทางวิทยาลัยบูร์บงจัดให้มีขึ้นนั้น เซซานไม่เคยได้ ผู้ที่ได้รับรางวัลคือซอลานั่นเอง รางวัลที่เซซานเคยได้รับจากวิทยาลัยแห่งนี้คือคณิตศาสตร์ ภาษาละติน และกรีก และแม้ว่าเด็กหนุ่มทั้งสองคนนี้จะสนใจในการเขียนภาพ แต่ก็คิดอยู่เสมอว่าในวันข้างหน้าตนจะดำเนินอาชีพเป็นกวี
เมื่อเติบโตขึ้น เซซานก็เริ่มเขียนบทกวี ซึ่งบางครั้งเขาก็เขียนภาพประกอบบทกวีของเขาด้วยแล้วก็ส่งไปให้ซอลาดู ภาพชนิดนี้ยังมีเหลืออยู่ภาพหนึ่งแสดงถึงคนในครอบครัวกำลังนั่งล้อมวงกินอาหารที่ประกอบด้วยหัวคนซึ่งถูกตัดออกมา โดยมีเด็ก ๆ กำลังร้องไห้ขออาหารอีก นี่ก็เป็นบทกวีและภาพที่มีแนวความคิดประหลาด ๆ อยู่เบื้องหลัง อันเป็นสิ่งที่จะได้เห็นต่อไปอีกในการเขียนภาพของเซซาน
ต่อมา ซอลาได้ย้ายไปเรียนหนังสืออยู่ที่ปารีส เมื่อย้ายไปแล้วซอลาก็ชักชวนให้เซซานขออนุญาตพ่อมาเรียนเขียนภาพที่ปารีสดูบ้าง แต่ทว่าเซซานได้เข้าเรียนที่โรงเรียนกฎหมายของมหาวิทยาลัยแห่งเมืองแอ็กซ็องพรอว็องส์ไปเสียแล้ว เขาได้เขียนจดหมายไปบอกแก่ซอลา ความว่า "อนิจจา ฉันต้องเรียนกฎหมายเสียแล้ว จะว่าเลือกก็ไม่ถูกนัก เป็นการถูกบังคับให้เรียนมากกว่า" เซซานพบว่าการเรียนกฎหมายนั้นเป็นสิ่งที่เหลือทนสำหรับเขา และได้บอกไปในจดหมายถึงซอลา ดังนั้นสหายผู้นี้จึงบอกเขาให้เลือกเอาว่าจะเป็นทนายความหรือจิตรกรดี เซซานได้ใช้เวลาเรียนกฎหมายอยู่สองปีทั้ง ๆ ที่ไม่เต็มใจเลย เรียนไปเพียงแค่เพื่อตามใจพ่อของเขาเท่านั้นเอง ในที่สุดเมื่อรู้สึกว่าจะฝืนใจต่อไปไม่ไหว เขาก็เลยตัดสินใจว่าตนควรจะดำเนินอาชีพเป็นจิตรกรดีกว่า
ในระยะนั้น เซซานได้รับอนุญาตจากพ่อให้ไปเรียนเขียนภาพได้ในยามว่างจากการเรียนกฎหมาย และได้จัดให้เขามีห้องเขียนภาพขึ้นที่ภายในบ้าน ภาพที่เซซานเขียนในระยะนี้มีชื่อว่า "Kiss of the Muse" ซึ่งแม่ของเขาเมื่อได้เห็นภาพนี้แล้วก็พอใจมาก และบางทีอาจจะเป็นเพราะภาพนี้เองที่ทำให้พ่อของเขาเห็นใจและยอมให้เขาไปเรียนต่อ ที่ปารีสนั้น เซซานใช้เวลาส่วนใหญ่อยู่กับซอลา และเขาก็ได้ไปลงทะเบียนเรียนที่สถาบันสวิส (Académie Suisse) และที่นั่นเองก็เป็นที่ที่เขาได้รู้จักกับที่ปรึกษาของเขา กามีย์ ปีซาโร
เมื่ออยู่ปารีสได้ระยะหนึ่ง เซซานก็เริ่มสงสัยในความสามารถของตนที่จะเป็นจิตรกรเนื่องจากเขาได้ลองเขียนภาพของซอลาดูหลายครั้งแต่ก็ไม่เป็นผลเพราะเขียนได้ไม่เหมือน ดังนั้นเขาจึงตัดสินใจเดินทางกลับบ้านเพื่อหาลู่ทางอื่นแทนอาชีพจิตรกร
ยายี บอนี
ตอมา ยายี บอนี (Thomas Boni Yayi) เป็นนายธนาคารและนักการเมืองชาวเบนินซึ่งเป็นประธานาธิบดีเบนินตั้งแต่ปี ค.ศ. 2006 ถึง ค.ศ. 2016
ปอล เซซาน
ค้นหาตัวเองในวัยเด็ก
เมื่อกลับมาอยู่บ้านได้ราวปีเศษ เซซานเข้าทำงานเป็นเสมียนในธนาคารของพ่อ แต่เขาก็รู้สึกเบื่อหน่ายและมิได้มีจิตใจมุ่งมั่นกับงานอันใดที่พ่อเขาอยากให้ทำเลย แต่พ่อของเขามองว่าในฐานะที่จะเป็นผู้ได้รับมรดกของบ้านและธุรกิจของครอบครัว เซซานควรจะต้องเรียนรู้งานไว้ตามสมควร แต่เซซานก็ยังคงมีความสนใจในการกวีนิพนธ์และการเขียนภาพเป็นอย่างมาก และในที่สุดพ่อของเขาก็เห็นว่าลูกชายของตนคงมิสามารถทำงานแทนตนต่อไปได้ เขาจึงตัดสินใจส่งเซซานไปเรียนเขียนภาพที่ปารีสอีกครั้ง ดังนั้นในปี ค.ศ. 1862 เซซานกลับไปที่ปารีสเพื่อทำงานเขียนภาพอีกครั้ง แต่ก็ยังคงล้มเหลวอยู่ เขาพลาดการสอบเข้าเอกอลเดโบซาร์ แต่อย่างไรก็ดีเขายังคงทำงานเขียนภาพต่อไประหว่างนั้นที่ไป ๆ มา ๆ ระหว่างกรุงปารีสกับเมืองแอ็กซ็องพรอว็องส์ ในขณะเดียวกันก็ส่งผลงานของเขาไปยัง Salon jury ด้วย
ในช่วงเวลาที่กลับไปอยู่ที่ปารีสนั้น เขาได้เป็นเพื่อนกับจิตรกรในลัทธิประทับใจคนอื่น ๆ เช่น โกลด มอแน, กามีย์ ปีซาโร ด้วย มากไปกว่านั้นเขายังได้มีโอกาสรู้จักกับออร์ต็องซ์ ฟีแก (Hortense Fiquet) ผู้ซึ่งจะเป็นภรรยาของเขาในอนาคตอีกด้วย และพอเกิดสงครามปรัสเซีย เซซานและฟีแกก็พากันหลบหนีจากปารีสมายังเมืองแล็สตัก (L'Estaque) จนกระทั่งปี ค.ศ. 1871
ช่วงกลางของชีวิต
ในปี ค.ศ. 1872 เซซานใช้ชีวิตอยู่ที่เมืองปงตวซ ประเทศฝรั่งเศส กับฟีแก ภรรยาของเขาและลูกชายของเขา เซซานยังคงมีความกระตือรือร้นที่จะทำงานเขียนภาพต่อไป เขาได้ใช้เวลาส่วนใหญ่ไปกับการออกนั่งเขียนภาพข้างนอกกับกามีย์ ปีซาโร และที่ปงตวซนี่เองเซซานได้พบกับปอล โกแก็ง ผู้ซึ่งชื่นชมในงานของเซซานและยอมจ่ายให้เขา ดังนั้นในราวปี ค.ศ. 1872-1874 เซซานจึงย้ายเข้ามาอยู่ที่บ้านและทำงานให้กับโกแก็งที่เมืองโอแวร์ซูว์รวซ ในขณะเดียวกันในปี ค.ศ. 1873 นั้น เซซานได้มีโอกาสพบกับฟินเซนต์ ฟัน โคค และในปี ค.ศ. 1874 เขาก็มีโอกาสนำผลงานของตนไปจัดแสดงที่งานแสดงผลงานของศิลปินกลุ่มลัทธิประทับใจ ในงานนั้นภาพของเซซานได้ถูกวิพากษ์วิจารณ์จากกลุ่มศิลปินเป็นอย่างมาก แต่ถึงกระนั้นภาพของเซซานก็มีความแตกต่างจากศิลปินคนอื่น ๆ มากเช่นกัน การวางองค์ประกอบของเขาในขณะนั้นทำให้เห็นได้อย่างชัดเจนถึงความใกล้เคียงกับงานของปีซาโร และในปี ค.ศ. 1877 เซซานก็ได้จัดงานแสดงผลงานของเขาเองโดยจัดแสดงทั้งหมด 16 ภาพ แต่ก็ได้รับเสียงวิพากษ์วิจารณ์กลับมาหนักมาก จนเขาเสียกำลังใจไป แต่อย่างไรก็ดีเขาก็ยังคงทำงานเขียนภาพต่อในสตูดิโอของเขา ในช่วงต้นปี ค.ศ. 1880 งานของเขาเริ่มออกห่างจากลักษณะของลัทธิประทับใจมากขึ้นไปทุกที แต่เขาก็ยังคงออกไปเขียนภาพทิวทัศน์อย่างสม่ำเสมอ ราวสิบปีให้หลังมานี้ เซซานพยายามส่งผลงานของเขาที่มีโครงสร้างตามแบบธรรมชาติเข้าร่วมนิทรรศการของ salon เสมอ แต่ก็ยังคงล้มเหลว (มีเพียงครั้งเดียวที่ได้ร่วมจัดแสดง) จนปี ค.ศ. 1886 พ่อของเขาได้เสียชีวิตและทิ้งมรดกไว้ให้กับเขาจำนวนหนึ่ง นั่นทำให้ปัญหาเรื่องการเงินของเขามีสภาพที่ดีขึ้นด้วย
ชีวิตช่วงบั้นปลาย
ในราวเดือนพฤศจิกายน ค.ศ. 1895 เซซานได้มีโอกาสจัดแสดงนิทรรศการเดี่ยวครั้งแรกของเขาที่กรุงปารีสที่ซึ่งอ็องบรวซ วอลาร์ นักธุรกิจค้าศิลปะได้รวบรวมงานของเขามาจัดแสดง นับว่าเป็นครั้งแรกในรอบ 20 ที่สาธารณชนได้เห็นงานของเขาและเริ่มตระหนักในอัจฉริยภาพของเขา ในช่วงต้นปี ค.ศ. 1890 ผลงานของเขาถูกเป็นที่รู้จักในวงกว้างของยุโรป แต่เขาเป็นคนค่อนข้างขี้อายและไม่ค่อยมีสัมพันธ์ที่ดีกับศิลปินคนอื่น ๆ เท่าไรนัก ต่อมาเซซานจึงย้ายกลับไปยังบ้านเกิดที่แอ็กซ็องพรอว็องส์เป็นการถาวร ชีวิตของเขาจบลงอย่างน่าเศร้า เมื่อวันหนึ่งเขาได้ออกไปเขียนภาพและโดนพายุพัดกระหน่ำจนสะบักสะบอม แต่ก็ไม่วายเมื่อพอถึงเช้าวันรุ่งขึ้นเขาก็ยังคงออกไปเขียนภาพอีกและโดนพายุซ้ำ ด้วยอายุที่มากแล้วจึงทำให้เขาเสียชีวิตจากอาการปอดบวมอย่างกะทันหันโดยปราศจากบุตรและภรรยามาเหลียวแล
แนวความคิดในการสร้างผลงาน
งานของเซซานแสดงถึงความเชี่ยวชาญทางการออกแบบ การวางองค์ประกอบ การใช้สี และการร่าง (draftsmanship) ฝึแปรงซ้ำ ๆ อ่อนไหว และลึกซึ้ง เป็นลักษณะเด่นที่เป็นเอกลักษณ์ของเซซานโดยเฉพาะ เซซานจะใช้สีต่าง ๆ และใช้ฝีกแปรงสั้น ๆ และค่อยสร้างขึ้นจนซับซ้อนซึ่งเป็นทั้งการแสดงออกของสิ่งที่เห็นด้วยตาและเป็นรูปทรงนามธรรมของธรรมชาติในขณะเดียวกัน ภาพของเซซานแสดงให้เห็นถึงความจดจ่อในการศึกษาแบบที่วาดของเซซานเพื่อแสดงให้เห็นถึงความซับซ้อนในการมองในสิ่งที่เห็น
เซซานมีความเชื่อว่า การวาดเส้นกับสีไม่สามารถแยกออกจากกันได้อย่างสิ้นเชิง เมื่อคุณระบายสีไปได้เท่าไร คุณก็วาดมันไปด้วยเท่านั้น ยิ่งสีประสานกันมากเท่าไร ภาพวาดก็จะยิ่งเด่นชัดมากขึ้น เมื่อสีมีความเข้มข้นในตัวเองมาก รูปทรงก็จะมีความสมบูรณ์มากขึ้น เซซานได้ละทิ้งวิชาทัศนมิติเชิงเส้น (linear perspective) ที่เคยทำกันมา เขามุ่งเข้าหาความคิดใหม่ทางด้านสี ซึ่งเป็นวิชาทัศนียภาพอีกรูปแบบหนึ่งที่แตกต่างไปจากของเดิม คือ ให้สีเป็นผู้กำหนดความตื้นลึกหรือระยะใกล้ไกลแทนเส้น ในระยะหลัง ผลงานของเซซานมีแนวความคิดว่า โครงสร้างเรขาคณิตเป็นรากฐานของรูปทรงธรรมชาติทั้งมวล ดังคำกล่าวของเซซานที่เขียนไว้ในจดหมายถึงเอมีล แบร์นาร์ ที่ตีพิมพ์ในปี ค.ศ. 1907 ว่า "You must see in nature the cylinder, the sphere, the cone" คำกล่าวนี้ได้ให้อิทธิพลต่อบาศกนิยมในเวลาต่อมา
ผลงานในช่วงวัยหนุ่ม
ผลงานที่เซซานวาดขึ้นในช่วงวัยหนุ่มสะท้อนให้เห็นถึงความเจ็บปวดวิตกกังวลต่อความปรารถนาที่มีต่อเพศตรงข้าม เขาได้รับแรงบันดาลใจจากวรรณกรรมร่วมสมัยอย่างหนังสือ The Rese Requin ของเอมีล ซอลา และงานเขียนของเวโรเนเซ ผลงานที่สำคัญในช่วงนี้ประกอบด้วย จิตรกรรมชื่อ The Rape และ Orgy
ผลงานที่ได้รับอิทธิพลจากการปฏิวัติของมาแน
เซซานได้ศึกษาผลงานของจิตรกรชั้นครูอยู่เสมอ ครั้งที่เขาเดินทางสู่ปารีสในเวลานั้นเป็นช่วงเวลาสำคัญยิ่ง เพราะมีการเปลี่ยนแปลงครั้งใหญ่ในวงการศิลปะนั่นคือ การปฏิวัติของมาแน เมื่อได้มาเห็นจิตรกรรม "โอลิมเปีย" ของเอดัวร์ มาแน เซซานก็ได้ลงมือเขียนภาพ "โอลิมเปียสมัยใหม่" (A Modern Olympia) ในต้นคริสต์ทศวรรษ 1870 และผลงานชิ้นนี้ของเขาก็มีแนวทางคล้ายกับผลงานในช่วงวัยหนุ่มคือมีเนื้อหาเกี่ยวกับกามารมณ์ และผู้ชายผู้ซึ่งแต่งกายชุดดำใส่หมวกนั่งอยู่ในเงามืดสลัว เพ่งมองไปยังสตรีเปลือยในภาพนี้ก็คือเซซานนั่นเอง
จิตรกรรมหุ่นนิ่งกับรูปปั้นกามเทพ (Still Life with Plaster Cupid ค.ศ. 1895)
จิตรกรรมหุ่นนิ่งของเซซานสะท้อนให้เห็นถึงพัฒนาการทางความคิดของเขาอย่างต่อเนื่อง เนื่องจากหุ่นนิ่งได้ให้โอกาสและอิสระแก่เขาในการที่จะเลือกสรรและจัดการกับรูปทรงของสิ่งของทั้งหลายตามที่ต้องการ
ความโดดเด่นของงานจิตรกรรมชิ้นนี้คือความขัดแย้งระหว่างวัตถุต่อวัตถุ เช่นสัดส่วนของรูปปั้นกามเทพที่ถูกขยายใหญ่จนเกินจริง แอปเปิลที่อยู่บนพื้นมีขนาดใหญ่กว่าผลไม้ที่อยู่บนโต๊ะ ขาโต๊ะกับหัวหอมใหญ่ที่วางซ้อนกันอยู่ การจัดระนาบของพื้นที่สีแบนเรียบพื้นหลังดูขัดตาไม่เป็นไปตามความจริง
จิตรกรรมชุดภูเขาแซ็งต์-วิกตัวร์
จิตรกรรมชุดภูเขาแซ็งต์-วิกตัวร์เป็นงานจิตรกรรมชุดที่เป็นงานชิ้นเอกของเซซาน เขาใช้เวลาในการสร้างผลงานชุดนี้อยู่หลายปีโดยเริ่มตั้งแต่ปี ค.ศ. 1880 มีงานจิตรกรรมอยู่ในผลงานชุดนี้อยู่หลายภาพ ผลงานชุดนี้มีความหลากหลายทางด้านรูปแบบและกรรมวิธี แต่โดยภาพรวมแล้วเซซานต้องการสร้างความสัมพันธ์ระหว่างรูปทรงเรขาคณิตกับการปาดสีอย่างอิสระ
แหล่งข้อมูลอื่น
1839 1906
เจ้าชายดาเนียล ดยุกแห่งเวสเตร์เยิตลันด์
เจ้าชายดาเนียลแห่งสวีเดน ดยุกแห่งเวสเตร์เยิตลันด์ (Prins Daniel av Sverige, Hertig av Västergötland) หรือนามเดิม โอลอฟ ดาเนียล เวสต์ลิง (Olof Daniel Westling; 15 กันยายน พ.ศ. 2516) เป็นพระสวามีในเจ้าหญิงวิกตอเรีย มกุฎราชกุมารีแห่งสวีเดน ปัจจุบันเป็นผู้ฝึกส่วนตัวและเจ้าของสถานออกกำลังกาย
พระประวัติ
โอลอฟ ดาเนียล เวสต์ลิง ประสูติวันเดียวกันกับวันเสวยราชสมบัติของสมเด็จพระราชาธิบดีคาร์ลที่ 16 กุสตาฟแห่งสวีเดน คือเมื่อวันที่ 15 กันยายน พ.ศ. 2516 ที่เมืองเออเรอบรู เป็นบุตรของโอลเล เวสต์ลิง กับอันนา คริสตินา อีวา เวสต์ลิง (สกุลเดิม: เวสต์ริง) มีพี่สาวหนึ่งคนคือ อันนา มาเรีย เวสต์ลิง เซอเดอร์สเตริม
พิธีอภิเษกสมรส
เมื่อวันที่ 24 กุมภาพันธ์ พ.ศ. 2552 ดาเนียล เวสต์ลิงและเจ้าหญิงวิกตอเรียได้รับพระบรมราชานุญาตและความเห็นชอบจากสมเด็จพระราชาธิบดีคาร์ลที่ 16 กุสตาฟแห่งสวีเดนและรัฐบาลสวีเดนให้ประกอบพิธีหมั้นหมายกันได้ พระบรมราชานุญาตและความเห็นชอบดังกล่าวเป็นสิ่งที่จำเป็นตามกฎมนเทียรบาลของสวีเดน
พระราชพิธีอภิเษกสมรสจะจัดขึ้นในวันที่ 19 มิถุนายน พ.ศ. 2553 ซึ่งตรงกับวันครบรอบ 34 ปีของพระราชพิธีอภิเษกสมรสของสมเด็จพระราชาธิบดีและสมเด็จพระราชินี โดยพิธีดังกล่าวจะจัดขึ้นที่มหาวิหารแห่งสต็อกโฮล์ม
ปีย์ มาลากุล
ปีย์ มาลากุล อาจหมายถึง
วอลเลย์บอลหญิงไทยเดนมาร์คซูเปอร์ลีก 2019
วอลเลย์บอลไทยเดนมาร์คซูเปอร์ลีก 2019 เป็นการแข่งขันวอลเลย์บอลประเภททีมหญิง จำนวน 6 ทีม โดยการแข่งขันครั้งนี้จัดขึ้นเป็นครั้งที่ 7 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
การแบ่งกลุ่ม
การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร
กีฬาสโนว์บอร์ดในโอลิมปิกฤดูหนาว 2018
กีฬาสโนว์บอร์ดในโอลิมปิกฤดูหนาว 2018 เป็นการแข่งขันกีฬาสโนว์บอร์ดที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–24 กุมภาพันธ์ พ.ศ. 2561 โดยได้จัดขึ้นที่ สวนหิมะโบกวัง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ โดยแต่ละรายการจะมีนักกีฬา 248 คน จาก 30 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 10 รายการ
เวลาจะยึดตามเวลามาตรฐานเกาหลี (UTC+9).
ประเทศที่เข้าร่วม
มีนักกีฬาทั้งหมด 248 คนจาก 30 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) ประเทศที่เข้าร่วมครั้งแรก
แคว้นลาริโอฆา
ลาริโอฆา (La Rioja) หรือ เอร์ริโอชา (Errioxa) เป็นแคว้นปกครองตนเองและจังหวัดในประเทศสเปน ตั้งอยู่ทางตอนเหนือของคาบสมุทรไอบีเรีย มีเมืองหลักคือโลกรอญโญ ส่วนนครและเมืองอื่น ๆ ได้แก่ กาลาออร์รา, อาร์เนโด, อัลฟาโร, อาโร, ซานโตโกมิงโกเดลากัลซาดา และนาเฆรา ใน พ.ศ. 2565 แคว้นมีจำนวนประชากรผู้อยู่อาศัยประมาณ 315,896 คน ทำให้เป็นแคว้นปกครองตนเองที่มีประชากรน้อยที่สุดในสเปน
ลาริโอฆาเป็นที่รู้จักดีในเรื่องไวน์ภายใต้ตราสินค้า เดโนมินาซิออนเดโอริเฆนกาลิฟิกาดาริโอฆา
เฟรเซอร์ ฟอร์สเตอร์
เฟรเซอร์ เจอร์ราร์ด ฟอสเตอร์ (Fraser Gerard Forster; เกิด 17 มีนาคม ค.ศ. 1988) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่ทอตนัมฮอตสเปอร์ สโมสรในพรีเมียร์ลีก
แหล่งข้อมูลอื่น
1988
ราชอาณาจักรอิทรูเรีย
ราชอาณาจักรอิทรูเรีย (Kingdom of Etruria; Regno di Etruria) เป็นราชอาณาจักรที่ประกอบด้วยดินแดนส่วนใหญ่ของทัสกานี ที่รุ่งเรืองระหว่างปี ค.ศ. 1801 และมาสลายตัวลงในปี ค.ศ. 1807 ชื่อของราชอาณาจักรมาจากอิทรูเรียซึ่งเป็นชื่อโรมันโบราณที่ใช้เรียกดินแดนของอีทรัสคัน
ราชอาณาจักรอิทรูเรียเกิดจากข้อตกลงในสนธิสัญญาอารังคูเอซ (ค.ศ. 1752) ที่ลงนามกันเมื่อวันที่ 21 มีนาคม ค.ศ. 1801 ในบริบทของข้อตกลงที่กว้างกว่านั้นระหว่างฝรั่งเศสของนโปเลียนและสเปนราชวงศ์บูร์บงแห่งพาร์มาได้รับดินแดนชดเชยดินแดนที่เสียไปทางตอนเหนือของอิตาลีที่ถูกกองทหารฝรั่งเศสยึดครองมาตั้งแต่ปี ค.ศ. 1796 เพื่อเป็นการตอบแทนการยุติการอ้างสิทธิของแฟร์ดีนันโด ดยุกแห่งปาร์มา หลุยส์แห่งอิทรูเรียก็ได้ราชอาณาจักรอิทรูเรียมาเป็นการตอบแทน ซึ่งเป็นอาณาจักรใหม่ที่ก่อตั้งขึ้นจากดัชชีทัสกานี ในการเปิดทางให้กับราชวงศ์บูร์บง แกรนด์ดยุกแห่งทัสกานีแห่งราชวงศ์ฮับส์บูร์กแฟร์ดีนันโดที่ 3 แกรนด์ดยุกแห่งทัสกานีถูกถอดจากตำแหน่ง และชดเชยด้วยดินแดนที่เดิมเป็นส่วนหนึ่งของรัฐผู้คัดเลือกซัลซ์บูร์ก
พระมหากษัตริย์องค์แรกของราชอาณาจักรพระเจ้าหลุยส์ที่ 1 แห่งอิทรูเรียสวรรคตตั้งแต่ยังทรงพระเยาว์ในปี ค.ศ. 1803 ดยุกการ์โลที่ 2 แห่งปาร์มาพระราชโอรสขึ้นครองราชย์ต่อโดยมีพระนางมาเรีย ลุยซาแห่งสเปน สมเด็จพระราชินีแห่งอิทรูเรีย พระราชมารดาเป็นผู้สำเร็จราชการแทนพระองค์
ในปี ค.ศ. 1807 นโปเลียนก็ทรงยุบเลิกราชอาณาจักรอิทรูเรียอีกครั้งหนึ่ง และผนวกเข้าเป็นส่วนหนึ่งของฝรั่งเศส โดยแบ่งออกเป็นสามจังหวัด คือ จังหวัดแอโน จังหวัดเมดีแตราเน และจังหวัดออมโบรเน
พระเจ้าหลุยส์ที่ 2 และพระราชมารดาได้รับคำมั่นว่าจะได้รับบัลลังก์ของราชอาณาจักรใหม่แทนที่ คือราชอาณาจักรนอร์เทิร์นลูซิเทเนีย (ในโปรตุเกส) แต่มิได้เป็นจริงขึ้นมาเพราะความแตกร้าวระหว่างนโปเลียนกับราชวงศ์บูร์บงแห่งสเปนในปี ค.ศ. 1808
รายชื่อการ์ตูนญี่ปุ่น
สำหรับการ์ตูนที่มีผู้เริ่มเขียนบทความแล้ว สามารถดูได้ที่ หมวดหมู่ การ์ตูนญี่ปุ่น และ การ์ตูนที่ยังไม่สมบูรณ์
{| width="100%"
วัดไทรม้าเหนือ
วัดไทรม้าเหนือสร้างเมื่อประมาณ พ.ศ. 2300 ในสมัยอยุธยาตอนปลาย ไม่ทราบนามและประวัติผู้สร้าง บริเวณใกล้เคียงยังมีวัดอีกแห่งซึ่งสร้างภายหลังและมีชื่อว่าวัดไทรม้าใต้ จึงได้เรียกวัดนี้ว่า "วัดไทรม้าเหนือ" เพื่อไม่ให้ชื่อซ้ำกัน วัดได้รับพระราชทานวิสุงคามสีมาครั้งหลังเมื่อวันที่ 23 มิถุนายน พ.ศ. 2514
อาคารเสนาสนะในวัด ได้แก่ อุโบสถ สร้างเมื่อ พ.ศ. 2525 นับเป็นหลังที่ 3 ลักษณะทรงไทย มีช่อฟ้า ใบระกา ซุ้มประตูหน้าต่างมีศิลปะลายกระหนกแบบอยุธยา ศาลาการเปรียญ สร้างเมื่อ พ.ศ. 2513 หอสวดมนต์ สร้างเมื่อ พ.ศ. 2508 กุฏิสงฆ์ เป็นอาคารไม้และครึ่งตึกทรงไทยอีก 6 หลัง บริเวณวัดมีต้นไทรขึ้นเรียงรายและแผ่กิ่งก้านปกคลุมไปทั่ว บริเวณท่าน้ำมีปลาจำนวนมากจนได้ชื่อว่า "วังมัจฉา" นักท่องเที่ยวจึงนิยมมาให้อาหารปลาและนก และนั่งพักผ่อนริมน้ำ
มหาวิทยาลัยเทกซัส อาร์ลิงตัน
มหาวิทยาลัยเท็กซัส อาร์ลิงก์ตัน (University of Texas Arlington) เป็นมหาวิทยาลัยรัฐบาลตั้งอยู่ที่เมือง อาร์ลิงก์ตัน (ระหว่างเมืองดัลลัส-เมืองฟอร์ทเวิร์ท) ทางตะวันออกเฉียงเหนือของรัฐเท็กซัส ประเทศสหรัฐอเมริกา เป็นวิทยาเขตแห่งแรกในระบบของมหาวิทยาลัยเท็กซัส ที่ก่อตั้งเมื่อ พ.ศ. 2408 จากที่มีอยู่ทั้งหมดด้วยกัน 9 วิทยาเขต มีจำนวนนักศึกษามากกว่า 25,000 คน มากเป็นอันดับสามในระบบของมหาวิทยาลัยเท็กซัส
ฮิโรชิ คิโยตาเกะ
ฮิโรชิ คิโยตาเกะ เป็นนักฟุตบอลชาวญี่ปุ่น ตำแหน่งกองกลางตัวรุกให้กับสโมสรเซเรซโซ โอซากะของญี่ปุ่นและฟุตบอลทีมชาติญี่ปุ่น เขาเป็นตัวแทนทีมชาติญี่ปุ่นในการแข่งขันโอลิมปิกฤดูร้อน 2012
เพลงชาติสาธารณรัฐสังคมนิยมโซเวียตลิทัวเนีย
เพลงชาติสาธารณรัฐสังคมนิยมโซเวียตลิทัวเนีย (Lietuvos Tarybų Socialistinės Respublikos himnas) เป็นเพลงชาติของลิทัวเนียสมัยอยู่ภายใต้การปกครองของสหภาพโซเวียต.
ประวัติ
เพลงชาติสาธารณรัฐสังคมนิยมโซเวียตลิทัวเนีย ประกาศใช้ในปี ค.ศ. 1950 จนถึงปี ค.ศ. 1988 เรียบเรียงทำนองโดย บาลายส์ ดวาริโอนาส (Balys Dvarionas) และ โจนาส สเวดาส (Jonas Švedas), ประพันธ์เนื้อร้องโดย อันตานาส เวนโคลวา (Antanas Venclova). ภายหลังการอสัญกรรมของโจเซฟ สตาลิน วาคัส เรมิริส (Vacys Reimeris) ได้มีการเปลี่ยนแปลงเนื้อร้องในบทที่ 2 (คำว่า "สตาลิน" เปลี่ยนเป็น "พรรคคอมมิวนิสต์") ในปี ค.ศ. 1978 ตามรัฐธรรมนูญแห่งสหภาพโซเวียต พ.ศ. 2520 ในมาตรา 169. ก่อนการล่มสลายของสหภาพโซเวียต จึงได้มีการประกาศใช้เพลงชาติฉบับที่ใช้อยู่ในปัจจุบันที่มีชื่อว่า ทาอูทิชคา กีเอสมิ (Tautiška giesmė) ภายหลังจากการประกาศเอกราช ได้มีการรับรองเพลงดังกล่าว ให้มีสถานะเป็นเพลงชาติอย่างเป็นทางการในปี ค.ศ. 1992.
สนธิสัญญารามลา
สนธิสัญญารามลา (Treaty of Ramla) คือสนธิสัญญาระหว่างศอลาฮุดดีน และ พระเจ้าริชาร์ดที่ 1 แห่งราชอาณาจักรอังกฤษ ที่ลงนามกันในเดือนมิถุนายน ค.ศ. 1192 หลังยุทธการอาร์ซุฟ (Battle of Arsuf)
ตามข้อตกลงของสนธิสัญญาเยรูซาเลมตกอยู่ภายใตการปกครองของมุสลิม แต่ตัวเมืองเปิดแก่นักแสวงบุญคริสเตียน นอกจากนั้นก็ลดราชอาณาจักรเยรูซาเลมลงเหลือเพียงบริเวณชายฝั่งทะเลตั้งแต่ ไทร์ ไปจนถึง จาฟฟา ทั้งศอลาฮุดดีน และ พระเจ้าริชาร์ดที่ 1 ต่างก็ไม่พอใจต่อข้อตกลงแต่ก็ไม่มีทางเลือก ประมุขของมุสลิมเริ่มอ่อนแอลงจากการต่อสู้และค่าใช้จ่ายที่เกิดขึ้นจากสงคราม พระเจ้าริชาร์ดเองก็ทรงกังวลกับความมั่นคงในราชอาณาจักรอังกฤษที่ทรงทิ้งมา
วงศ์นกกระจอก
นกกระจอก (Sparrow) เป็นวงศ์ที่จัดอยู่ในไฟลัมสัตว์มีแกนสันหลัง ชั้นสัตว์ปีก (Aves) จัดเป็นนกจับคอนขนาดเล็ก ใช้ชื่อวงศ์ว่า Passeridae เป็นนกที่มนุษย์รู้จักคุ้นเคยเป็นอย่างดี เพราะอาศัยกระจายอยู่ทั่วไปตามชุมชนเมืองใหญ่ ๆ ทั่วโลก
มักพบมากในเมืองแมนเชสเตอร์ นกในวงศ์นี้มีขนาดเล็กมากจนถึงขนาดเล็ก ลักษณะภายนอกค่อนข้างแตกต่างกัน ทั้งจะงอยปากยาวปานกลาง, ปลายปากแหลม หรือ ปากสั้นเป็นปากกรวย, หางยาวปานกลางหรือปลายหางแหลม, มน, ตัด หรือ เว้าตื้น อาศัยและหากินตามทุ่งโล่ง, หมู่บ้าน หรือชายแหล่งน้ำ มีทั้งที่หากินตามกิ่งไม้ และบนพื้นดิน กินแมลง, ธัญพืช และเมล็ดของไม้ต้น ลักษณะของรังมีรูปร่างแตกต่างกัน ตั้งแต่แบบง่าย ๆ จนถึงแบบรังแขวน มีการสานวัสดุอย่างละเอียดละออ นกในวงศ์นี้ กำเนิดมาตั้งแต่สมัยไมโอซีน ในยุคเทอร์เชียรี่ หรือประมาณ 25-13 ล้านปีมาแล้ว กระจายพันธุ์ทั่วโลก มีทั้งหมด 5 สกุล (ดูในตาราง-บางข้อมูลแบ่งให้มี 8 ) ประมาณ 41 ชนิด
ในประเทศไทยพบได้ 4 ชนิด ล้วนแต่อยู่ในสกุล Passer คือ นกกระจอกใหญ่ (P. domesticus), นกกระจอกป่าท้องเหลือง (P. rutilans), นกกระจอกตาล (P. flaveolus) และนกกระจอกบ้าน (P. montanus)
เกริกกำพล ประถมปัทมะ
ประวัติ
อ๊อด คาราบาว เกิดเมื่อวันที่ 14 มิถุนายน พ.ศ. 2494 ที่อำเภอเมือง จังหวัดสุรินทร์ และจบการศึกษาจากโรงเรียนมัธยมวัดมกุฏกษัตริย์ จากนั้นได้เข้าศึกษาต่อที่โรงเรียนช่างก่อสร้างอุเทนถวาย อ๊อดเล่นกีตาร์เบสอยู่กับวงเพรสซิเดนท์พร้อมกับ เล็ก - ปรีชา ชนะภัย ซึ่งเป็นมือกีตาร์ โดยมีผลงานอัลบั้ม สายลมลวง และ เด็กฮาร์ทฉันไม่สน ที่สร้างชื่อเสียงให้กับวงเพรสซิเดนท์ ต่อมาทั้งวงจึงได้เล่นเป็นดารารับเชิญในภาพยนตร์เรื่อง ปล.ผมรักคุณ ในปี พ.ศ. 2526 พร้อมกับวงคาราบาวที่กำลังโด่งดังจากอัลบั้ม ท.ทหารอดทน
อ๊อด ได้ร่วมงานกับคาราบาวเป็นครั้งแรก เมื่อเล็ก - ปรีชา ชนะภัยได้เข้ามาร่วมกับวงคาราบาวขณะออกอัลบั้ม แป๊ะขายขวด ในปี พ.ศ. 2525 เล็ก จึงได้ชวนวงเพรสซิเดนท์ซึ่งมีอ๊อดเล่นเบสอยู่ให้มาเล่นแบ๊คอัพและออกทัวร์คอนเสิร์ตร่วมกับคาราบาวในอัลบั้มนี้ด้วย ต่อมา แอ๊ด - ยืนยง โอภากุล จึงชวนอ็อดให้เข้าร่วมเป็นสมาชิกของวงคาราบาวในอัลบั้ม ท.ทหารอดทน ในปี พ.ศ. 2526 อ๊อดรับปากแต่ยังติดทัวร์คอนเสิร์ตที่สหรัฐอเมริกากับวงเพรสซิเดนท์ ตำแหน่งมือเบสของวงจึงเป็นของ ไพรัช เพิ่มฉลาด
อ๊อดได้ก้าวเข้าสู่การเป็นสมาชิกวงคาราบาวอย่างเป็นทางการหลังจากกลับมาจากทัวร์คอนเสิร์ตกับวงเพรสซิเดนท์ในต้นปี พ.ศ. 2528 โดยอ๊อดได้ร่วมทัวร์คอนเสิร์ตกับวงคาราบาวระหว่างที่กำลังออกอัลบั้ม เมด อิน ไทยแลนด์ ในฐานะสมาชิกใหม่ของวงคาราบาว แทนที่ ไพรัช เพิ่มฉลาด มือเบสคนเดิม ซึ่งอัลบั้มนี้ทำให้คาราบาวแจ้งเกิดได้อย่างเต็มตัวเนื่องจากสามารถทำยอดขายได้ถล่มทลายถึง 5,000,000 ตลับ และอ๊อดยังได้ขึ้นคอนเสิร์ตทำโดยคนไทย ซึ่งคอนเสิร์ตในครั้งนั้นมีผู้ชมมากกว่า 60,000 คน จากความสำเร็จเหล่านี้ทำให้คาราบาวทั้งวงรวมทั้งอ๊อดได้แสดงภาพยนตร์เรื่อง เสียงเพลงแห่งเสรีภาพ ในปี พ.ศ. 2528
บทบาทในวงคาราบาวของอ๊อด คือ การเป็นมือเบสและร้องประสานเสียง แม้ไม่ใช่นักร้องนำ แต่ในอัลบั้ม เวลคัม ทู ไทยแลนด์ ซึ่งวางจำหน่ายในปี พ.ศ. 2530 อ๊อดได้รับหน้าที่ร้องนำในวงเป็นครั้งแรก คือเพลง กระถางดอกไม้ให้คุณ ที่มีเนื้อหาน่ารัก ๆ ทำนองสบาย ๆ ว่าด้วยการที่อ๊อดเป็นคนที่มีใจรักในเสียงเพลง ฝึกซ้อมดนตรีอยู่เป็นประจำ แต่ไม่เคยร้องเพลงเลยแม้สักเพลง เพลงนี้จึงเป็นเพลงแรกและเพลงสุดท้ายในชีวิตของอ๊อดที่จะได้ยินได้ฟัง แต่ดันร้องผิดที่ผิดเวลาและผิดคีย์ จึงโดนกระถางดอกไม้ปาใส่ จากการเขียนเนื้อร้องและทำนองโดยแอ๊ด - ยืนยง โอภากุล ซึ่งเพลงนี้กลายเป็นเอกลักษณ์ประจำตัวอ๊อดและได้รับความนิยมมาจนถึงปัจจุบัน อีกทั้งเพลงนี้ยังมีการทำเป็นมิวสิกวิดีโอ โดยอ๊อดเล่นเป็นพระเอกเองอีกด้วย